Χωρίς επεισόδια το βράδυ του Σαββάτου στο τελωνείο των Καστανεών

Ηρεμία επικρατεί από χθες το βράδυ έως και σήμερα το πρωί, κατά μήκος της ελληνοτουρκικής συνοριογραμμής.

Μετά τις ρίψεις χημικών, από την τουρκική πλευρά, ανά τακτά χρονικά διαστήματα, καθ’ όλη τη διάρκεια της χθεσινής ημέρας στο τελωνείο των Καστανεών και τις ανεπιτυχείς προσπάθειες πρόκλησης φθορών σε διάφορα σημεία του φράχτη, οι ώρες από τα μεσάνυχτα έως και το πρωί της Κυριακής, κυλούν ήρεμα, με τις δυνάμεις ασφαλείας να παραμένουν παρατεταγμένες και σε επιχειρησιακή ετοιμότητα απ’ άκρη σ’ άκρη των συνόρων του Έβρου, με τον απροσδιόριστο αριθμό των συγκεντρωμένων από την τουρκική πλευρά να παραμένει και να περιμένει σε διάφορα σημεία εντός του εδάφους της γείτονας, παρά το γεγονός ότι η ελληνική κυβέρνηση έχει καταστήσει σαφές ότι τα σύνορα της χώρας είναι απρόσβλητα και όπως έχει αποδειχθεί από την αντιμετώπιση της πρόσφατης οργανωμένης μαζικής προσπάθειας παραβίασής τους, ερμητικά σφραγισμένα.

ΑΜΝΑ