Στον Έβρο Παναγιωτόπουλος- Στεφανής: Τα σύνορα φυλάσσονται άριστα (βίντεο)

Στον Έβρο βρίσκονται από το πρωί ο υπουργός Εθνικής Αμυνας Νίκος Παναγιωτόπουλος και ο υφυπουργός Αλκιβιάδης Στεφανής.

https://www.facebook.com/xronos.gr/videos/278023326513337/

«Ήρθαμε σήμερα εδώ στις Καστανιές του Έβρου πολιτική και στρατιωτική ηγεσία του υπουργείου Εθνικής Άμυνας για να αποκτήσουμε εικόνα της κατάστασης ιδίοις όμμασι», ανέφερε μιλώντας σε δημοσιογράφους, ο κ. Παναγιωτόπουλος.

«Διαπιστώσαμε ότι τα σύνορα φρουρούνται και προφυλάσσονται άριστα θα ήθελα να συγχαρώ όλες τις δυνάμεις που επιχειρούν εδώ τα στελέχη των ενόπλων δυνάμεων της αστυνομίας και του λιμενικού που επί δύο μερόνυχτα κάνουν το καθήκον τους να διασφαλίσουν το απαραβίαστο των ελληνικών συνόρων που είναι και τα σύνορα της Ευρώπης» συμπλήρωσε, ενώ όπως δήλωσε, η Ελλάδα δεν έχει ζητήσει ενίσχυση από την Ευρώπη για την αντιμετώπιση της κατάστασης που έχει δημιουργηθεί στα ελληνοτουρκικά σύνορα. Ωστόσο, όπως είπε, εάν χρειαστεί θα το κάνει.

Νωρίτερα, σε συνομιλία με τους κατοίκους της περιοχής τους καθησυχάζει λέγοντας πως “είστε η αρχή της Ελλάδος, όχι το τέλος”.

https://www.facebook.com/xronos.gr/videos/201446807629633/

πηγή βίντεο: Χρόνος Εφημερίδα facebook