Πίσω στην Τουρκία θα απελαθεί ο 38χρονος που συνελήφθη στον Έβρο

Στην απέλαση του Τούρκου που συνελήφθη για παραβίαση των ελληνικών συνόρων στις Καστανιές Έβρου θα προχωρήσουν οι Ελληνικές αρχές.

Στον Τούρκο συλληφθέντα, Μουσά Αλερίκ, επιβλήθηκε ποινή φυλάκισης πέντε μηνών με τριετή αναστολή καθώς και πρόστιμο 1.500 ευρώ ενώ ο ίδιος άσκησε έφεση.

Παράλληλα, η αστυνομία προχώρησε στην κατάσχεση του εκσκαφικού οχήματος που, όμως, δεν φέρει έγγραφα ότι ανήκει στον δήμο Ανδριανούπολης.

Μέχρι την εφαρμογή της απέλασής του, ο Τούρκος εργάτης θα παραμείνει στις φυλακές της Αστυνομικής Διεύθυνσης Ορεστιάδας ή στο φυλάκιο που βρίσκονται και οι υπόλοιποι παράνομοι μετανάστες.