Πυροβολισμοί στον Έβρο – Μεθυσμένος Τούρκος πέρασε τα σύνορα

Συναγερμός σήμανε σήμερα τα ξημερώματα στις Καστανιές του Έβρου, καθώς τέσσερις Τούρκοι πολίτες επιχείρησαν να περάσουν τα σύνορα προς την Ελλάδα.

Συγκεκριμένα, ο ένας εξ αυτών, Τούρκος πολίτης κουρδικής καταγωγής ξεκίνησε να τρέχει από το τούρκικο τελωνείο με κατεύθυνση προς τα ελληνικά σύνορα.

Οι Τούρκοι προσπάθησαν να τον σταματήσουν, όμως εκείνος δεν σταμάτησε, ούτε όταν έπεσαν πυροβολισμοί στον αέρα από Τούρκους στρατιώτες, με αποτέλεσμα να συλληφθούν οι τρεις άνδρες, ενώ ο τέταρτος πέρασε τελικά και βρέθηκε στην ελληνική πλευρά όπου και συνελήφθη από την ελληνική αστυνομία στις Καστανιές Έβρου.

Σύμφωνα με πληροφορίες, ο Τούρκος είχε καταναλώσει μεγάλη ποσότητα αλκοόλ.